**A „SAMSUNG GALAXY S22, S22+, S22 ULTRA ELŐRENDELÉSI PROMÓCIÓ”**

**RÉSZVÉTELI FELTÉTELEI ÉS SZABÁLYZATA**

(a továbbiakban: „**Szabályzat**”)

KÉRJÜK, HOGY A SZABÁLYZATOT FIGYELMESEN OLVASSA EL, ÉS CSAK AKKOR VEGYEN RÉSZT A PROMÓCIÓBAN, AMENNYIBEN AZ ITT LEÍRTAKKAL EGYETÉRT, VALAMINT AMENNYIBEN ELMÚLT 18 ÉVES.

**1. A PROMÓCIÓ SZERVEZŐJE**

1.1. A **„SAMSUNG GALAXY S22, S22+, S22 ULTRA ELŐRENDELÉSI PROMÓCIÓ”** (a továbbiakban: „**Promóció**”) szervezője a **Samsung Electronics Magyar Zártkörűen Működő Részvénytársaság** (fióktelep és levelezési cím: 1138 Budapest, Dunavirág u. 2. 7. em.; cégjegyzékszám: 16-10-001767; adószám: 10276451-2-16; kapcsolat: <https://www.samsung.com/hu/support/email/>) (a továbbiakban: „**Szervező**”).

1.2. A Promócióban Résztvevő Termékek megvásárlásával és átadásával, valamint a Ráadás Termék átadásával összefüggő feladatokat a különböző Promócióban Résztvevő Üzletek önállóan, egymástól függetlenül látják el, ezekben a folyamatokban a Szervező nem vesz részt.

1.3. A Promóció lebonyolításával összefüggő, annak végrehajtásával kapcsolatos egyes feladatokat a Szervező által megbízott ügynökség, az **Ogilvy Group Zrt.** (székhely:1123 Budapest, Alkotás utca 53. C. ép.2.em.; adószám: 10220993-2-43; a továbbiakban: „**Lebonyolító**”), a Szervező által megbízott szállítmányozással foglalkozó **MGCargo Márton és Gábor Kft.** (székhely: 1094 Budapest, Mihalkovics u. 16.; cégjegyzékszám: 01-09-566062; adószám: 12218871-2-43; a továbbiakban: „**Vállalkozó**”), valamint a Vállalkozó megbízásából eljáró **GLS General Logistics Systems Hungary Kft.** (székhely: 2351 Alsónémedi, GLS Európa utca 2.; cégjegyzékszám: 13-09-111755; adószám: 12369410-2-44; a továbbiakban: „**Alvállalkozó**”) látják el.

**2. RÉSZVÉTELI FELTÉTELEK**

2.1. A Promócióban kizárólag az a **18. életévét betöltött**, magyarországi lakó- vagy tartózkodási hellyel, illetve magyar állampolgársággal rendelkező cselekvőképes természetes személy (a továbbiakban: „**Résztvevő**”) vehet részt, aki jelen Szabályzat 4.1. pontjában meghatározott Promóciós Időszak alatt

2.1.1. a Szervező által forgalmazott valamint a Magyar Telekom, Telenor, Vodafone, Strong&Unique és Bravophone[[1]](#footnote-1) által kiskereskedelmi forgalomba hozott

* Samsung Galaxy S22;
* Samsung Galaxy S22+;
* Samsung Galaxy S22 Ultra

készüléket vásárol (a továbbiakban : „**Promócióban Résztvevő Termékek**”)

2.1.2. az alábbi magyarországi üzletek, műszaki áruházak és webáruházak valamelyikében (a továbbiakban: „**Promócióban Résztvevő Üzletek**”):

* Samsung Experience Store üzletek és webáruházak az alábbi felosztás szerint (a továbbiakban együttesen: „**SES**”):

A Strong&Unique Kft. által üzemeltetett:

* + [www.ses.hu](http://www.ses.hu) webáruház
	+ Samsung Experience Store, Westend City Center (1062 Budapest, Váci út 1-3.)
	+ Samsung Experience Store, Debrecen (4029 Debrecen, Csapó utca 30.)
	+ Samsung Experience Store, Árkád (1106 Budapest, Örs vezér tere 25/a)
	+ Samsung Experience Store, Miskolc (3524 Miskolc, Városház tér 9.)
	+ Samsung Experience Store, Árkád (6724 Szeged, Londoni körút 3.)

A Bravophone Kft. által üzemeltetett:

* + [www.sestore.hu](http://www.sestore.hu) webáruház
	+ Samsung Experience Store, Pólus Center (1152 Budapest, Szentmihályi út 131.)
	+ Samsung Experience Store, Allee (1117 Budapest, Október huszonharmadika u. 8-10.)
	+ Samsung Experience Store, Árkád (9027 Győr, Budai út 1.)
	+ Samsung Experience Store, Downtown (1053 Budapest, Párisi udvar, Ferenciek tere 10.)
	+ Samsung Experience Store, Mammut (1024 Budapest Lövőház utca 2.)
	+ Samsung Experience Store, Etele Pláza (1119 Budapest, Hadak útja 1.)
* A Magyar Telekom Nyrt. által üzemeltetett webáruház, amely a [www.telekom.hu](http://www.telekom.hu) oldalon érhető el (a továbbiakban: „**Telekom**);
* A Vodafone Group Plc. által üzemeltetett üzletek és webáruház, amely a [www.vodafone.hu](http://www.vodafone.hu) oldalon érhető el (a továbbiakban: „**Vodafone**”) február 14-től;
* A Telenor Magyarország Zrt. által üzemeltetett üzletek és webáruház, amely a [www.telenor.hu](http://www.telenor.hu) oldalon érhető el (a továbbiakban: „**Telenor**”);
* A Vöröskő Kft. által üzemeltetett Euronics üzletek és webáruház, amelyek listája a [www.euronics.hu](http://www.euronics.hu) oldalon érhető el (a továbbiakban: „**Euronics**”);
* A magyarországi Media Markt műszaki áruházak és webáruház, amelyek listája a [www.mediamarkt.hu](http://www.mediamarkt.hu) oldalon érhető el (a továbbiakban: „**Media Markt**”);
* Az EXTREME DIGITAL- EMAG KFTáltal üzemeltetett Extreme Digital –Emag üzletek és webáruház, amely a [www.emag.hu](http://www.emag.hu) oldalon érhető el (a továbbiakban: „**Emag**”);
* Az iPon Computer Kft. által üzemeltetett ipon.hu webáruház, amely a [www.ipon.hu](http://www.ipon.hu) oldalon érhető el (a továbbiakban: „**iPon**”);
* Az Aqua Optima Kft. által üzemeltetett aqua.hu webáruház, amely a [www.aqua.hu](http://www.aqua.hu) oldalon érhető el (a továbbiakban: „**Aqua**”);
* A Digitáltech Europe Kft. által üzemeltetett notebook.hu webáruház és üzletek, amelyek listája a [www.notebook.hu](http://www.notebook.hu) oldalon érhető el (a továbbiakban: „**Notebook.hu**”);
* Az Alza.cz a.s. által üzemeltetett alza.hu webáruház, amely a [www.alza.hu](http://www.alza.hu) oldalon érhető el (a továbbiakban: „**Alza”**);
* A Speeddepo Kft. által üzemeltetett www.speedshop.hu webáruház, amely a [www.speedshop.hu](http://www.speedshop.hu) oldalon érhető el (a továbbiakban: „**Speedshop**”);
* Az Auchan Magyarország Kft. által üzemeltetett [www.auchan.hu](http://www.auchan.hu) webáruház, amely a [www.auchan.hu](http://www.auchan.hu) oldalon érhető el (a továbbiakban: „**Auchan**”);
* A BestByte Kereskedelmi és Szolgáltató Kft. által üzemeltetett [www.bestbyte.hu](http://www.bestbyte.hu) webáruház, amely a [www.bestbyte.hu](http://www.bestbyte.hu) oldalon érhető el (a továbbiakban: „**BestByte**”);
* A FirstPhone Kft. által üzemeltetett [www.firstphone.hu](http://www.firstphone.hu) webáruház, amely a [www.firstphone.hu](http://www.firstphone.hu) oldalon érhető el (a továbbiakban: „**FirstPhone**”);
* A Konzolvilág Kft. Kft. által üzemeltetett konzolvilág.hu webáruház és Konzolvilág üzletek, amelyek listája a [www.konzolvilag.hu](http://www.konzolvilag.hu) oldalon érhető el (a továbbiakban: „**Konzolvilág**”);

2.2. Amennyiben a Résztvevő cselekvőképességében korlátozott 18. életévét betöltött természetes személy, úgy a Kedvezmények igénybevételére csak a törvényes képviselőjével együtt jogosult, a törvényes képviselő személyazonosságának igazolását követően.

2.3. Amennyiben a Résztvevő 18. életévét betöltött cselekvőképtelen természetes személy, úgy nevében kizárólag a törvényes képviselője járhat el, a törvényes képviselő személyazonosságának igazolását követően.

2.4. A jelen Szabályzatban nem szabályozott kérdésekről további információ a Promócióban Résztvevő Üzletektől kérhető. A Szervező kifejezetten felhívja a Résztvevők figyelmét, hogy a jelen Szabályzatban nem szabályozott kérdésekben a különböző Promócióban Résztvevő Üzletek eltérhetnek.

**3.** **A Promóció tárgya**

3.1. A jelen Promóció keretén belül az alábbi kedvezmények vehetők igénybe a Résztvevők által:

3.1.1. **Készülékbeszámítási kedvezmény bármely Promócióban Résztvevő Terméket előrendelő Résztvevő részére kizárólag a jelen Szabályzat 5. pontjában megjelölt Promócióban Résztvevő Üzletek esetén:** A jelen Promóció keretén belül egy extra, 35.000,- Ft (Harmincötezer forint) (S22 és S22+ készülékek vásárlása esetén) illetve egy extra 55.000 Ft (Ötvenötezer forint) (S22 Ultra készülék vásárlása esetén) értékű készülékbeszámítási kedvezmény (a továbbiakban együttesen: „**Készülékbeszámítási Kedvezmény**”) vehető igénybe a jelen Szabályzat 5. pontjában rögzítettek szerint, kétféle módon, a megjelölt Promócióban Résztvevő Üzletek esetén. A Szervező kifejezetten felhívja a Résztvevők figyelmét, hogy a készülékbeszámítási kedvezmény nem minden Promócióban Résztvevő Üzlet esetén érhető el, valamint, hogy annak folyamata Promócióban Résztvevő Üzletenként eltérő lehet.

3.1.2. **Ráadás termék a Samsung Galaxy S22, S22+ és S22 Ultra készüléket előrendelő Résztvevők részére:** Amennyiben a Résztvevő a Promócióban Résztvevő Termékek közül bármelyik készüléket előrendeli, úgy a készülékbeszámítási kedvezményen felül további **1 (egy) darab a készlet erejéig választható színű Samsung Galaxy Buds Pro vezeték nélküli fülhallgató terméket** (termékkódok: SM-R190NZKAEUE/Fantomfekete; SM-R190NZSAEUE/Fantomezüst; SM-R190NZVAEUE/Fantomlila; további információ: <https://www.samsung.com/hu/audio-sound/galaxy-buds/galaxy-buds-pro-black-sm-r190nzkaeue> a továbbiakban bármelyik színben: „**Ráadás Termék**”) kaphat ráadásként, minden esetben a készlet erejéig, amelyet a megvásárolt Promócióban Résztvevő Termékre letöltött Samsung Members alkalmazáson keresztül tud igényelni a jelen Szabályzat 4.1. pontjában meghatározott Kedvezmény Igénylési Időszak alatt.

A Ráadás Termék kizárólag a jelen pontban megjelölt színekben érhető el, minden esetben a készlet erejéig, valamint kizárólag Samsung Galaxy S22, Samsung Galaxy S22+, Samsung Galaxy S22 Ultra termék(ek) megvásárlása esetén igényelhető a jelen Szabályzatban meghatározott feltételek szerint. A Résztvevő a Samsung Members alkalmazásban kiválasztott Ráadás Termék színét későbbiekben nem tudja módosítani

(a jelen pontban megjelölt Készülékbeszámítási Kedvezmény és Ráadás Termék a továbbiakban együttesen: „**Kedvezmény**”).

3.2. A Promóció kizárólag a jelen Szabályzat 2.1.2. pontjában meghatározott Promócióban Résztvevő Üzletekben történő vásárlásokra vonatkozik, és más kedvezményekkel, egyéb akciókkal nem vonható össze.

3.3. A Promócióban Résztvevő Termékek árai a különböző Promócióban Résztvevő Üzletekben eltérő. A Résztvevő az adott Promócióban Résztvevő Termék aktuális áráról az általa kiválasztott Promócióban Résztvevő Üzlettől tud tájékoztatást kérni.

3.4. 1 (egy) darab Promócióban Résztvevő Termék mellé kizárólag 1 (egy) darab Készülékbeszámítási Kedvezmény vehető igénybe, valamint kizárólag 1 (egy) darab Ráadás Termék, igényelhető .

3.5. A Szervező a Promóciót kizárólag a Promócióban Résztvevő Termékeknek, valamint a Ráadás Terméknek a Promócióban Résztvevő Üzletekben található készleteinek erejéig tudja biztosítani, a Promócióban Résztvevő Üzletek folyamatai szerint.

3.6. A Kedvezmények másra át nem ruházhatóak, valamint készpénzre illetve más termékre át nem válthatóak.

3.7. A Szervező és a Lebonyolító a Ráadás Termék esetleges hibáiért, hiányosságaiért kizárja a felelősségét, és a Ráadás Termék vonatkozásában szavatossággal, jótállással nem tartozik felelni, kivéve, ha a felelősség kizárását a magyar jogszabályok kifejezett rendelkezéssel tiltják.

3.8. **Ugyanakkor amennyiben a Ráadás Termék működésképtelen, úgy a Szervező az adott Résztvevő számára lehetőséget biztosít, hogy az adott Ráadás Termék átvételétől számított 17 (tizenhét) naptári napon belül a Résztvevő által észlelt problémát az alábbi e-mail címen jelezze a Szervező részére:** samsung\_galaxy\_s22\_elorendelo\_promocio@ogilvy.com Ebben az esetben a Szervező megbízásából a Vállalkozó felveszi a kapcsolatot az érintett Résztvevővel, és egyezteti a Ráadás Termék megvizsgálásának, valamint - *az észlelt probléma beigazolódásának esetében* - a Ráadás Termék cseréjének menetét. A Szervező minden esetben fenntartja a jogot arra vonatkozóan, hogy a Ráadás Termék megjelölt hibáját megvizsgálja, valamint, hogy amennyiben beigazolódik, hogy a Ráadás Termék működése során nem tapasztalható az észlelt probléma, úgy a Ráadás Termék kicserélésére vonatkozó igényt elutasítsa.

3.9. A jelen Szabályzatban nem szabályozott kérdésekről további információ a Promócióban Résztvevő Üzletektől kérhető. A Szervező kifejezetten felhívja a Résztvevők figyelmét, hogy a jelen Szabályzatban nem szabályozott kérdésekben a különböző Promócióban Résztvevő Üzletek eltérhetnek.

**4. A PROMÓCIÓ IDŐTARTAMA**

4.1. **A Promóció időtartama Samsung Galaxy S22 Ultra készülék vásárlása esetén 2022. február 09. napján 16 óra 00 perctől, 2022. február 24. napján 23 óra 59 percig, Samsung Galaxy S22 és S22+ készülékek esetén 2022. február 09. napján 16 óra 00 perctől 2022. március 10. napján 23 óra 59 percig, vagy Promócióban Résztvevő Termék(ek), valamint a Ráadás Termékek készleteinek erejéig tart** (a továbbiakban a lentebb megjelölt Vásárlási Időszak, valamint a Ráadás Termék Igénylési Időszak együttesen: „**Promóciós** **Időszak**”), amely az alábbi két időszakból tevődik össze:

* **Előrendelési időszak:** a Résztvevő a Promócióban Résztvevő Samsung Galaxy S22 Ultra készülék esetén 2022. február 09. napján 16 óra 00 perctől kezdődően 2022. február 24. napján 23 óra 59 percig, Samsung Galaxy S22 és S22+ készülékek esetén 2022. február 09. napján 16 óra 00 perctől kezdődően 2022. március 10. napján 23 óra 59 percig tudja megvásárolni a jelen Szabályzatban meghatározott feltételek szerint (a jelen Szabályzatban: „**Vásárlási Időszak**”).
* **Ráadás Termék igénylésének időszaka:** a Vásárlási Időszakot követően a Résztvevő aRáadás Terméket Samsung Galaxy S22 Ultra készülék esetén 2022. február 14. napján 10 óra 00 perctől 2022. március 13. napján 23 óra 59 percig, Samsung Galaxy S22, illetve Samsung Galaxy S22+ készülék(ek) esetén 2022.február 25. napján 10 óra 00 perctől 2022. március 13. napján 23 óra 59 percig, vagy a készlet erejéig tudja igényelni a Vásárlási Időszak alatt megvásárolt Samsung Galaxy S22/ S22+/ S22 Ultra készülékre letöltött Samsung Members alkalmazáson keresztül (a jelen szabályzatban: „**Ráadás Termék Igénylési Időszak**”).

4.2. Szervező a Promóciót kizárólag a Promóciós Időszak alatt, vagy a Promócióban Résztvevő Termékeknek, valamint a Ráadás Terméknek a Promócióban Résztvevő Üzletekben található készleteinek erejéig tudja biztosítani.

4.3. A Ráadás Termék kizárólag a Vásárlási Időszak alatt megvásárolt Samsung Galaxy S22/ S22+/ S22 Ultra mellé igényelhető a jelen Szabályzat 4.1. pontjában meghatározott Ráadás Termék Igénylési Időszak alatt, vagy az adott Ráadás Termék készletének erejéig a jelen Szabályzat 6. pontjában meghatározott feltételek szerint.

**5. A KÉSZÜLÉKBESZÁMÍTÁS FOLYAMATA A MEGJELÖLT PROMÓCIÓBAN RÉSZTVEVŐ ÜZLETEKNÉL**

5.1. **A Szervező felhívja a Résztvevők figyelmét, , hogy a készülékbeszámítási kedvezmény folyamata** **Promócióban Résztvevő Üzletenként eltérő lehet.**

5.2. A Résztvevők az alábbi kétféle módon (kuponos, valamint pénzvisszafizetési megoldással) jogosultak igénybe venni a jelen Promóció keretén belül biztosított, extra 35.000,- Ft (Harmincötezer forint) illetve 55.000 Ft (ötvenötezer forint) értékű Készülékbeszámítási Kedvezményt.

5.3. **1. sz. Kuponos megoldás a TMX Mobile Solution Kft. által biztosítva** **az Edigital üzletekben és webáruházban, Vodafone üzletekben és webáruházban, Telenor üzletekben és webáruházban, Euronics üzletekben és webáruházban, Alza üzletben és webáruházban, Aqua üzletekben és webáruházban. Notebook.hu üzletekben és webáruházban, FirstPhone üzletben és webáruházban, iPon üzletben és webáruházban. Speedshop üzletben és webáruházban, valamint a BestByte üzletekben és webáruházban.**

1. A Résztvevő a <https://www.samsung.com/hu/smartphones/galaxy-s22/buy/> vagy <https://www.samsung.com/hu/smartphones/galaxy-s22-ultra/buy/> weboldalakon, vagy jelen 5.5 pontban felsorolt Promócióban Résztvevő Üzletekben kiválasztja a SAMSUNG GALAXY S22, SAMSUNG GALAXY S22+ VAGY SAMSUNG GALAXY S22 Ultra készüléket;

2. Az előrendelés véglegesítést megelőzően kiválasztás esetén átirányításra kerül a TMX készülékbeszámítási oldalára: [https://tradeinsamsung.tmx.hu](https://tradeinsamsung.tmx.hu/);

3. A Résztvevő kiválasztja, hogy melyik Promócióban Résztvevő Üzletben rendeli elő a készüléket, és ezután végigmegy a készülékbeszámítási folyamaton az alábbiak szerint:

- a régi készülék IMEI számát beírja, ezt ismeri fel a TMX adatbázisa;

- ha nem ismeri fel, legördülő menüből kiválaszthatja a készüléket;

- a Résztvevő megadja a készülék állapotát, és benyújtja az igényt.

4. A Résztvevő automatikusan kap egy levelet, amiben benne van az indikatív, előzetes árajánlat a régi készülékre vonatkozóan, és a kuponkód is;

5. A Résztvevő a kuponkódot felhasználja a kosár tartalmára, amellyel 35.000/ 55.000 Ft árkedvezmény levonásra kerül az új készülék árából.

6. Készülékbeszámítási folyamat folytatása:

- Amennyiben a Résztvevő elfogadja a megküldött előzetes ajánlatot, a TMX futárral elszállítja a régi készüléket, ahol bevizsgálásra kerülés végleges árajánlatot kap, amit ha elfogad, személyes adatok megadása után átutalják az összeget; ha nem fogadja el, visszaküldik a készüléket;

5.4. **2. sz. Kuponos megoldás a RENDO Digital Kft. által biztosítva, a magyarországi Media Markt műszaki áruházakban a kihelyezett Okospultnál:**

1. A Résztvevő az Okospultnál dolgozó munkatárs segítségével a kiválasztja a SAMSUNG GALAXY S22, SAMSUNG GALAXY S22+ VAGY SAMSUNG GALAXY S22 ULTRA készüléket előrendelésre;

2. A Résztvevő jelzi a készülékbeszámítási szándékát, ezáltal a kosárhoz hozzárendelnek – készüléktípustól függően - egy 35.000,- Ft, vagy 55.000.- Ft értékű kedvezményre jogosító kupont;

3. A Résztvevő előrendeli a készüléket;

4. A Résztvevő a Rendo készülékbeszámítási oldalára kap egy linket a vásárláskor, erre kattintva a hagyományos készülékbeszámítási folyamatot követve lehetősége van készülékbeszámítás lebonyolítására.

5.5. **Pénzvisszafizetési megoldás az alábbi Promócióban Résztvevő Üzleteknél a TMX Mobile Solution Kft. által biztosítva Vodafone offline vásárlás során, valamint online vásárlás során, Telenor offline, azaz üzletben történő vásárlás során, valamint online vásárlás során, Euronics offline, azaz üzletben történő vásárlás során, valamint online vásárlás során egyaránt, Alza online vásárlás során,, Samsung Experience Store offline, azaz üzletben történő vásárlás során,, MediaMarkt offline, azaz üzletben történő vásárlás során, valamint online vásárlás során egyaránt, Firstphone offline, azaz üzletben történő vásárlás során, valamint online vásárlás során egyaránt, BestBye offline, azaz üzletben történő vásárlás során, valamint online vásárlás során egyaránt, Speedshop offline, azaz üzletben történő vásárlás során, valamint online vásárlás során egyaránt: iPon offline, azaz üzletben történő vásárlás során, valamint online vásárlás során egyaránt:**

1. A Résztvevő a jelen 5.5 pontban felsorolt Promócióban Résztvevő Üzletekben kiválasztja a SAMSUNG GALAXY S22, SAMSUNG GALAXY S22+ VAGY SAMSUNG GALAXY S22 ULTRA modellt.

2. A Résztvevő befejezi az előrendelési folyamatot, és megkapja a készüléket, illetve a számlát a készülékről;

3. Ezután felmegy az alábbi TMX készülékbeszámítási oldalra: [https://tradeinsamsung.tmx.hu](https://tradeinsamsung.tmx.hu/);

4. Kiválasztja, hogy melyik Promócióban Résztvevő Üzletben rendelte elő a készüléket, és ezután végigmegy a készülékbeszámítási folyamaton;

- a régi készülék IMEI számát beírja, ezt ismeri fel a TMX adatbázisa

- ha nem ismeri fel, legördülő menüből kiválaszthatja a készüléket;

- a Résztvevő megadja a készülék állapotát;

- előrendelt SAMSUNG GALAXY S22, SAMSUNG GALAXY S22+ illetve SAMSUNG GALAXY S22 ULTRA készülékről kapott számlát, opcionálisan az előrendelést igazoló egyéb dokumentumot feltölti a TMX oldalára ellenőrzésre.

4. A Résztvevő automatikusan kap egy levelet, amiben benne van az indikatív, előzetes árajánlat, a feltöltött számla és egyéb dokumentumok validálásra kerülnek;

5. Amennyiben a Résztvevő elfogadja az előzetes árajánlatot:

- TMX futárral elszállítja a régi készüléket, bevizsgálásra kerül, és a Résztvevő végleges árajánlatot kap;

- Elfogadja az árajánlatot, személyes adatokat kitölti;

- A készülék beszámítási értékét 35.000/ 55.000 Ft extra kedvezménnyel megnövelik, amely kiutalásra kerül a Résztvevő részére.

*A fenti folyamatok online és offline, azaz fizikai üzletben történő vásárlási megoldásként is működnek, amennyiben offline, azaz fizikai üzletben történő vásárlás során történik a beszámítás, akkor az ügyintéző ugyanazt a felületet tudja használni, mint a vásárló a saját eszközén.*

5.6. **A Szervező felhívja a Résztvevők figyelmét, hogy a** **SES üzletek saját készülékbeszámítási folyamattal rendelkeznek, amelynek folyamatáról a Résztvevő az adott Promócióban Résztvevő Samsung Experience Store Üzletben tud tájékoztatást kérni.** A Strong&Unique Kft. által üzemeltetett SES üzletekben a készülékbeszámítást a Strong&Unique saját hatáskörében végzi, míg a Bravophone Kft. által üzemeltett SES üzletek esetében a készülékbeszámítást a WMB Mobil Kft. végzi.

**6. A PROMÓCIÓBAN RÉSZTVEVŐ TERMÉKEK ÁRAI ÉS ÁTVÉTELE, VAGY KISZÁLLíTÁSA**

6.1. **A Promócióban Résztvevő Termékek árai a különböző Promócióban Résztvevő Üzletekben eltérő.** A Résztvevő a Promócióban Résztvevő Termék(ek) aktuális áráról az adott Promócióban Résztvevő Üzletben tud tájékoztatást kérni.

6.2. **A Promócióban Résztvevő Termékek átvételének, vagy kiszállításának időpontja és módja, és az arra vonatkozó szabályok a különböző Promócióban Résztvevő Üzletekben eltérő.** A Résztvevő a Promócióban Résztvevő Termékek átvételének, vagy kiszállításának módjáról az adott Promócióban Résztvevő Üzletben tud tájékoztatást kérni.

6.3. A jelen Szabályzatban nem szabályozott kérdésekről további információ a Promócióban Résztvevő Üzletektől kérhető. A Szervező kifejezetten felhívja a Résztvevők figyelmét, hogy a jelen Szabályzatban nem szabályozott kérdésekben a különböző Promócióban Résztvevő Üzletek eltérhetnek.

**7. A RÁADÁS TERMÉK IGÉNYLÉSE A SAMSUNG MEMBERS ALKALMAZÁSON KERESZTÜL, VALAMINT A RÁADÁS TERMÉK KISZÁLLíTÁSA**

7.1. **A Résztvevő a Promócióban Résztvevő Termék(ek) mellé igényelhető Ráadás Terméket a Promócióban Résztvevő Termék(ek)re letöltött Samsung Members alkalmazáson keresztül igényelheti 2022. február 14. napján 10 óra 00 perctől 2022. március 13. napján 23 óra 59 percig (Samsung Galaxy S22 Ultra készülék esetén), valamint 2022. február 25. napján 10 óra 00 perctől 2022. március 13 napján 23 óra 59 percig (Samsung Galaxy S22 és S22+ készülékek esetén), minden esetben a Ráadás Termék készletének erejéig.**

7.2. A Ráadás Termék igénylésének folyamata

7.2.1. A Résztvevő a Promócióban Résztvevő Terméken belép a Samsung Members alkalmazásba, elolvassa, majd elfogadja az alkalmazás használatához szükséges feltételeket, majd rákattint az *’Indítás’* gombra.

7.2.2. A Résztvevő a *’Kedvezmények’* fül alatt rákattint a *„Samsung Galaxy S22/ S22+/ S22 ULTRA BUDS PRO-val”* bannerre, majd ezt követően a ’*Tudj meg többet*’ gombra.

7.2.3. A Résztvevő megadja a következő személyes adatait: (i) vezetéknév; (ii) keresztnév; (iii) e-mail cím; (iv) születési dátum; (v) telefonszám.

7.2.4. A Résztvevő ezt követően megadja a pontos címet, ahova a Ráadás Termék kiszállítását kérni szeretné a következő adatok megadásával: (i) irányítószám; (ii) város; (iii) megye, (iv) utca; (v) házszám.

7.2.5. A Résztvevő kiválasztja a *’Termék információ*’ legördülő menüből, hogy milyen színű Samsung Galaxy Buds Pro vezeték nélküli fülhallgató terméket szeretne, majd feltölti a Promócióban Résztvevő Termék vásárlását igazoló számlát, vagy számla másolatát jól olvasható minőségben[[2]](#footnote-2).

7.2.6. A Résztvevő ezt követően megadja a Promócióban Résztvevő Termék megvásárlásának pontos dátumát (amely dátum az előrendelés időpontját jelenti).

7.2.7. A Résztvevő a ’*Következő*’ gombra kattint, ahol megjelenítésre kerül a számára elérhető Ráadás Termék.

7.2.8. A Résztvevő ezt követően az *’Összefoglaló’* gombra kattint, ahol az alkalmazás kéri, hogy igazolja vissza az önként megadott információk és a feltöltött dokumentum helyességét és valós mivoltát, valamint, hogy erősítse meg részvételét a *’Regisztrálás’* gombra történő kattintással.

7.2.9. Az oldal alján az ’*Általános Szerződési Feltételek*’ elfogadását követően, a *’Regisztrálás’* gombra kattintással véglegesíthető a regisztrációs folyamat.

7.2.10. A regisztrációs folyamat véglegesítését követően a Résztvevő egy egyedi regisztrációs kódot tartalmazó visszaigazolást kap az alkalmazáson belül, valamint a Szervező e-mailben is értesítést küld a Résztvevő számára amelyben megerősítésre kerül a regisztrációja. A Szervező e-mailben történő értesítése nem automatikusan, valamint nem az alkalmazáson belül történő regisztrációval egyidőben történik meg.

7.2.11. A Szervező minden egyes Ráadás Termék igénylésének jogosságát megvizsgálja, és erről e-mailben visszajelzést küld valamennyi Résztvevő részére előreláthatólag az alábbi időbeosztás szerint:

|  |  |  |
| --- | --- | --- |
| **Ráadás Termék igénylése(-tól, -ig)** | **E-mail-en keresztül történő visszaigazolás előrelátható időpontja\*** | **A Ráadás Termék kiszállításának előreláthatóidőpontja\*** |
| 2022.02.14. | 2022.02.20. | 2022.02.23. | 2022.03.10. |
| 2022.02.21. | 2022.02.27. | 2022.03.02. | 2022.03.17. |
| 2022.02.28. | 2022.03.06. | 2022.03.09. | 2022.03.24. |
| 2022.03.07. | 2022.03.13. | 2022.03.17 | 2022.03.31. |

*\*A Szervező kifejezetten felhívja a Résztvevők figyelmét, hogy a táblázatban megjelölt időpontok előzetes becslésen alapulnak, az attól való eltérés jogát a Szervező kifejezetten fenntartja, valamint azok módosulásáért a Szervező a felelősségét kizárja.*

7.2.12. Amennyiben a Ráadás Termék igénylése jogos (vagyis bizonyítást nyer, hogy a Promócióban Résztvevő Terméket a Vásárlási Időszak alatt vásárolták meg, valamint, hogy a megadott adatok a valóságnak megfelelnek, illetve, hogy a Résztvevő megfelel a jelen Szabályzatban foglalt valamennyi feltételnek), úgy a Vállalkozó által megbízott Alvállalkozó a várható kiszállítás időpontjáról értesítést küld a Résztvevőnek, a Résztvevő által megadott telefonszámon és / vagy e-mail címen.

7.3. **A Szervező kifejezetten fenntartja a jogot arra vonatkozóan, hogy a Résztvevő Ráadás Termék igénylését elutasíthatja, amennyiben az nem felel meg a jelen szabályzatban foglalt valamennyi követelménynek.**

**8. ADÓZÁS, KÖLTSÉGEK**

8.1. A Ráadás Termékhez tartozó esetleges adófizetési kötelezettséget a Szervező viseli. Szervezőt a Ráadás Termék adóvonzatának kiegyenlítésén kívül további kötelezettség nem terheli.

**9. SZEMÉLYES ADATOK**

9.1. A jelen Promócióval kapcsolatos adatkezelésről a Szervező <https://www.samsung.com/hu/helyi-adatkezelesi-tajekoztato/> linken elérhető adatvédelmi tájékoztatójában, valamint az *„Adatkezelési tájékoztatás a „SAMSUNG GALAXY S22, S22+, S22 ULTRA ELŐRENDELÉSI PROMÓCIÓHOZ”* elnevezésű dokumentumból tájékozódhat.

9.2. A Promócióban Résztevő Termék megvásárlásakor történő adatkezelés során a Szervező nem kezel személyes adatot, az adatkezelés a Promócióban Résztvevő Üzletek által, az adott Promócióban Résztvevő Üzlet adatkezelési tájékoztatójában rögzítettek szerint történik.

**10. VEGYES RENDELKEZÉSEK**

10.1. A Promócióban Résztvevő Termék üzembe helyezésekor, illetve használatakor figyeljen arra, hogy a Promócióban Résztvevő Termék gyári számát tartalmazó gyári adattábla ne sérüljön, illetve ne távolítsa el azt, mert ez a jótállás elvesztését okozza, így ugyanis a Promócióban Résztvevő Termék nem azonosítható a jótállási kötelezettség teljesítése céljából.

10.2. **A Szervező és a Lebonyolító a Ráadás Termék esetleges hibáiért, hiányosságaiért kizárják a felelősségüket, és a Ráadás Termék vonatkozásában szavatossággal, jótállással nem tartoznak felelni, kivéve, ha a felelősség kizárását a magyar jogszabályok kifejezett rendelkezéssel tiltják.**

10.3. A Ráadás Termék átadásának - a Szervező érdekkörén kívül eső - elmaradásáért vagy késedelméért, illetve az átadás során keletkezett károkért a Szervező semmilyen felelősséget nem vállal.

10.4. Szervező fenntartja a jogot, hogy a Promóció feltételeit (ideértve a jelen Szabályzatot) indokolás nélkül módosítsa, ide értve a Promóció megszüntetését is, figyelemmel a vonatkozó jogszabályokban foglalt korlátozásokra és szükség esetén az érintettek megfelelő időben történő előzetes tájékoztatásával. Az erre vonatkozó tájékoztatást Szervező a Promóció egyéb közleményeivel azonos nyilvánosságot biztosítva közzéteszi, és valamennyi módosítás a tájékoztatás időpontjától hatályos. A módosítást követően a Résztvevők a módosítás időpontjáig megszerzett jogaikat maradéktalanul érvényesíthetik. A Promócióban való részvétel előtt kérjük, hogy minden esetben figyelmesen olvassa el a jelen Szabályzatot, különös tekintettel az esetleges módosításokra, hogy mindenkor tisztában legyen a Promóció feltételeivel. A Promócióban való részvétel önkéntes. A Promócióval kapcsolatos felelősségkorlátozások és felelősségkizárások a vonatkozó jogszabályok által megengedett mértékben érvényesülnek.

10.5. Szervező és Lebonyolító kizárják a felelősségüket a Samsung Members applikáció rajtuk kívülálló okokból történő meghibásodásáért, valamint abban az esetben is amennyiben a Samsung Members applikáció nem vagy korlátozottan használható, ugyanakkor ezesetben haladéktalanul megtesznek minden szükséges intézkedést annak érdekében, hogy a hiba okát mielőbb feltárják, illetve megszüntessék.

10.6. A Szervező nem tehető felelőssé a Promóció téves meghirdetéséért abban az esetben, ha az a jóváhagyása nélkül történik.

10.7. A fentiek mellett a Szervezőt nem terheli felelősség a Szabályzattal kapcsolatban vagy az alapján a Résztvevő, vagy harmadik felek által elszenvedett bármely nem vagyoni, közvetett, illetve következményes kárért, költségért, kiadásért, ideértve egyebek mellett adatvesztést, bevételkiesést, nyereségkiesést, elmaradt hasznot, kereskedelmi és egyéb jó hírnév csökkenését vagy elvesztését, valamint harmadik személyek követelését.

10.8. Jelen Szabályzatra a magyar jogszabályok az irányadók és a Promócióban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak, figyelemmel a vonatkozó jogszabályokban foglalt korlátozásokra.

10.9. Amennyiben a jelen Szabályzat bármely rendelkezése a magyar jogszabályok szerint érvénytelen, jogellenes vagy végrehajthatatlan, a jelen Szabályzat összes többi rendelkezése ettől függetlenül teljes mértékben érvényes és hatályos marad, és a jelen Szabályzat érvénytelen, jogellenes vagy végrehajthatatlan rendelkezése (mindaddig, amíg érvénytelen, jogellenes vagy végrehajthatatlan) elválasztásra kerül a jelen Szabályzattól. A Résztvevő és a Szervező minden elvárható erőfeszítést megtesz annak érdekében, hogy az érvénytelennek, jogellenesnek vagy végrehajthatatlannak minősített (elválasztott) rendelkezést egy olyan érvényes, jogszerű és végrehajtható rendelkezéssel helyettesítsék, melynek joghatása a lehető legnagyobb mértékben megfelel az elválasztott rendelkezés célzott joghatásának.

10.10. Jelen szabályzat az alábbi oldalon érhető el: [www.samsung.com/hu/article](http://www.samsung.com/hu/article).

Budapest, 2022. február 09.

**Samsung Electronics Magyar Zártkörűen Működő Részvénytársaság**

Szervező

© 2022 Samsung Electronics Magyar Zártkörűen Működő Részvénytársaság

1. A Promócióban kizárólag a Magyar Telekom, Telenor, Vodafone, Strong&Unique és Bravophone által kiskereskedelmi forgalomba hozott Samsung Galaxy S21 FE 5G készülékek vesznek részt. [↑](#footnote-ref-1)
2. A Szervező kifejezetten felhívja a Résztvevők figyelmét arra, hogy a nem jó minőségben feltöltött (pl. nehezen olvasható, a feltüntetett adatok egy részét kitakaró, stb.) számlamásolatokat nem áll módjában elfogadni. [↑](#footnote-ref-2)